
న్యూఢిల్లీ: కళంకితులైన సురేష్ కల్మాడీ, అభయ్ సింగ్ చౌతాలాను జీవితకాల అధ్యక్షులుగా నియమించే నిర్ణయంపై భారత ఒలింపిక్ సంఘం (ఐవోఏ) యూ టర్న్ తీసుకుంది. వీరి నియామకంపై తీవ్ర వ్యతిరేకత వ్యక్తం కావడంతో కల్మాడీ, చౌతాలాను బలవంతంగా తొలగించింది. ఈ నిర్ణయంపై క్రీడా మంత్రిత్వ శాఖ హర్షం వ్యక్తం చేసింది. దీంతో ఐవోఏకు మళ్లీ గుర్తింపు నిచ్చేందుకు సిద్ధమైంది. మినిస్ట్రీ ఇచ్చిన షోకాజ్ నోటీసుపై ఐవోఏ అధ్యక్షుడు రామచంద్రన్ వివరణ ఇచ్చారు. సాంకేతిక కారణాల రీత్యా కల్మాడీ, చౌతాలా నియామకం చెల్లదని చెప్పారు. ఐవోఏ నిర్ణయం సంతోషకరమని కేంద్ర క్రీడా శాఖ మంత్రి విజయ్ గోయల్ ఓ ప్రకటనలో తెలిపారు. నిర్ణయాన్ని భారత సంఘం వెనక్కు తీసుకోవడంతో.. సస్పెన్షన్ కూడా తొలగిపోనుందని క్రీడా కార్యదర్శి ఇంజేటి శ్రీనివాస్ చెప్పారు. కామన్వెల్త్ క్రీడల కుంభకోణంలో జైలు శిక్ష అనుభవించి సురేష్ కల్మాడీ, అక్రమ ఆస్తుల కేసులో విచారణను ఎదుర్కొంటున్న అభయ్ సింగ్ చౌతాలాను జీవితకాల అధ్యక్షులుగా నియమిస్తూ ఐవోఏ ఏజీఎంలో తీర్మానించిన సంగతి తెలిసిందే.

newdhilly: kalankitulaina suresh kalmadi, abhay sing chautaalaanu jeevitakaala adhyakshulugaa niyaminche nirnayampai bhaarata olimpic sangham (ivoa) uu turn teesukundi. veeri niyaamakampai teevra vyatirekata vyaktam kaavadamtho kalmadi, chautaalaanu balavantamgaa tolaginchindi. ee nirnayampai creeda mantritva saakha harsham vyaktam chesindi. deentho ivoaku malli gurtimpu nichenduku siddhamaindi. ministry ichina shokaj notisupai ivoa adhyakshudu ramachandran vivarana icharu. saanketika kaaranaala reetya kalmadi, chautaalaa niyaamakam chelladani cheppaaru. ivoa nirnayam santoshakaramani kendra creeda saakha mantri vijay goyal oo prakatanalo telipaaru. nirnayaanni bhaarata sangham venakku teesukovadamto.. suspention kuudaa tolagiponundani creeda kaaryadarsi injeti srinivas cheppaaru. comanvelth kreedala kumbhakonamlo jailu shiksha anubhavinchi suresh kalmadi, akrama aastula kesulo vichaarananu edurkontunna abhay sing chautaalaanu jeevitakaala adhyakshulugaa niyamistuu ivoa agmlo teermaaninchina sangati telisinde.